**Ministru kabineta noteikumu “Grozījumi Ministru kabineta 2016. gada 3. maija noteikumos Nr. 280 “Darbības programmas “Izaugsme un nodarbinātība” 8.5.3. specifiskā atbalsta mērķa “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” īstenošanas noteikumi”” projekta sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2016. gada 3. maija noteikumos Nr. 280 “Darbības programmas “Izaugsme un nodarbinātība” 8.5.3. specifiskā atbalsta mērķa “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” īstenošanas noteikumi”” (turpmāk – MK noteikumu projekts) mērķis ir nodrošināt snieguma rezerves finansējuma pieejamību Valsts izglītības satura centram papildu profesionālās izglītības iestāžu pedagogu profesionālās pilnveides pasākumu nodrošināšanai un precizēt 8.5.3. SAM[[1]](#footnote-1) projekta sasniedzamos rādītājus.  MK noteikumu projekts stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | MK noteikumu projekts ir izstrādāts saskaņā ar Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un Ministru kabineta 2019. gada 11. oktobra sēdes protokollēmuma (prot. Nr. 47 3.§) 9.2. apakšpunktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2019. gada 11. oktobrī Ministru kabinetā tika izskatīts informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – informatīvais ziņojums). Saskaņā ar Ministru kabineta sēdes protokollēmuma (prot. Nr. 47, 3.§)[[2]](#footnote-2) 9. punktu tiek atbalstīti informatīvā ziņojuma 1. pielikumā piedāvātie risinājumi Eiropas Savienības fondu snieguma rezerves finansējuma un Eiropas Savienības fondu finansējuma atlikumu izmantošanai. Viens no informatīvajā ziņojuma 1. pielikumā iekļautajiem Izglītības un zinātnes ministrijas kā Eiropas Savienības fondu atbildīgās iestādes piedāvātajiem risinājumiem paredz 8.5.3. SAM sākotnēji plānoto snieguma rezerves finansējumu 403 588 *euro* (tai skaitā Eiropas Sociālā fonda (turpmāk – ESF) finansējums 343 049 *euro*) novirzīt atbilstoši sākotnēji plānotajam 8.5.3. SAM projekta ieviešanai.  Ņemot vērā saistībā ar COVID-19 vīrusa izplatību izsludināto ārkārtējo situāciju (Ministru kabineta 2020. gada 12. marta rīkojums Nr. 103 “Par ārkārtējās situācijas izsludināšanu”), Izglītības un zinātnes ministrija ir izvērtējusi tās pārraudzībā esošo ESF līdzfinansēto specifisko atbalsta mērķu nozīmību, kā arī iespējamo ieguldījumu Covid-19 izraisītās krīzes seku mazināšanai, kā rezultātā ir pārstrukturēta ministrijas pārraudzībā esošā ESF finansējuma pieejamība, tai skaitā 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” snieguma rezerves finansējuma daļu 1 159 001 *euro* (tai skaitā ESF 985 151 *euro*) plānots novirzīt citiem atbalsta pasākumiem (atbilstoši Izglītības un zinātnes ministrijas 31.03.2020. vēstulē Finanšu ministrijai Nr. 4-21.1e/20/1019 “Eiropas Sociālā fonda finansējuma novirzīšanas iespējas COVID-19 krīzes seku mazināšanai” plānotajam).  MK noteikumu projekts paredz:  1) piešķirt 8.5.3. SAM snieguma rezerves finansējumu 403 588 *euro* (tai skaitā ESF finansējums 343 049 *euro*) apmērā, atbilstoši Ministru kabineta 2016. gada 3. maija noteikumu Nr. 280 “Darbības programmas “Izaugsme un nodarbinātība” 8.5.3. specifiskā atbalsta mērķa “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” īstenošanas noteikumi” (turpmāk – MK noteikumi Nr. 280) 7. un 8. punktā noteiktajam. Tādējādi paredzot, ka 8.5.3. SAM pieejamais kopējais attiecināmais finansējums ir 6 490 095 *euro*, tai skaitā ESF finansējums – 5 516 580 *euro* un valsts budžeta līdzfinansējums – 973 515 *euro (MK noteikumu projekta 2. punkts).*  Snieguma rezerves finansējums plānots, lai turpinātu sekmīgi ieviest 8.5.3. SAM projektu un sniegtu atbalstu profesionālās izglītības iestāžu, īpaši visu Profesionālās izglītības kompetences centru (turpmāk – PIKC), koledžu, speciālo izglītības iestāžu, kuras īsteno profesionālās izglītības programmas, kā arī izglītības iestāžu, kas īsteno sākotnējās profesionālās izglītības, profesionālās tālākizglītības un profesionālās ievirzes izglītības programmas, efektīvai pārvaldībai un finanšu pratības pilnvedei; personāla profesionālo kompetenču pilnveidei atbilstoši aktuālajām identificētajām mācību vajadzībām (tai skaitā digitālajās prasmēs un individuālas pieejas īstenošanai digitālo prasmju attīstībai, psiholoģiskajās prasmēs/kompetencēs, savstapējās pieredzes apmaiņas pasākumos), kompetenču pieejas stiprināšanai profesionālajā izglītībā, mūsdienu mācību metožu apguvei, 8.5.2. specifiskā atbalsta mērķa “Nodrošināt profesionālās izglītības atbilstību Eiropas kvalifikācijas ietvarstruktūrai” ietvaros iegādāto simulācijas iekārtu un digitālo mācību līdzekļu pielietošanai; stažēšanās pasākumu atbalstam; kapacitātes palielināšanai profesionālās izglītības kvalitātes novērtēšanā un eksaminācijā, tādējādi sniedzot ieguldījumu profesionālās izglītības iestāžu pedagogu, prakses vadītāju, darba vidē balstītu (turpmāk – DVB) mācību vadītāju, amata meistaru, nozares pārstāvju/ekspertu, profesionālās izglītības iestāžu konventu un padomju pārstāvju, direktoru, to vietnieku un citu administrācijas pārstāvju profesionālās kompetences pilnveidē, attīstot profesionālās izglītības iestāžu īstenoto mācību kvalitāti, tostarp DVB mācību un pieaugušo izglītības pasākumu īstenošanu, palielinot atbalsta saņēmēju skaitu un stiprinot profesionālās izglītības iestāžu kapacitāti un konkurētspēju;  2) svītrot MK noteikumu Nr. 280 8. un 9. punktu, kas nosaka 8.5.3. SAM projektam pieejamā kopējā attiecināmā finansējuma apmēru vienošanās par projekta īstenošanu slēgšanai līdz Eiropas Komisijas lēmumam par prioritārajam virzienam “Izglītība, prasmes un mūžizglītība” ESF noteiktā snieguma ietvara izpildi un, ka minētā finansējuma ietvaros proporcionāli sasniedzami 8.5.3. SAM īstenošanas nosacījumos noteiktie rādītāji *(MK noteikumu projekta 3. punkts)*, ievērojot, ka MK noteikumu Nr. 280 8. un 9. punkts zaudējis aktualitāti;  3) palielināt 8.5.3. SAM iznākuma un rezultāta rādītāja vērtību, nosakot, ka projektā nodarbinātas personas, kas saņēmušas ESF atbalstu mācībām (pedagogi, administrācija, prakses vadītāji, amata meistari, nozares pārstāvji) – 13 055 personas, savukārt kvalifikāciju ieguvušo personu skaits pēc dalības ESF mācībās profesionālās kompetences pilnveidei (pedagogi, administrācija, prakses vadītāji, amata meistari un nozares pārstāvji, kas pilnveidojuši profesionālo kompetenci) – 12 400 personas, kas ieguvušas apliecības (*MK noteikumu projekta 1. punkts)*.  Spēkā esošie 8.5.3. SAM īstenošanas nosacījumi nosaka, ka specifiskā atbalsta mērķi sasniedz līdz 2022. gada 31. decembrim, sasniedzot šādu:   1. iznākuma rādītāju  * nodarbinātas personas, kas saņēmušas ESF atbalstu mācībām (pedagogi, administrācija, prakses vadītāji, amata meistari, nozares pārstāvji) – 5 775, tai skaitā līdz 2018. gada 31. decembrim – 860;  1. rezultāta rādītāju  * kvalifikāciju ieguvušo personu skaits pēc dalības ESF mācībās profesionālās kompetences pilnveidei (pedagogi, administrācija, prakses vadītāji, amata meistari un nozares pārstāvji, kas pilnveidojuši profesionālo kompetenci) – 4 428, tai skaitā līdz 2018. gada 31. decembrim – 860;   kā arī šādu finanšu rādītāju: līdz 2018. gada 31. decembrim sertificēti izdevumi 973 514 *euro* apmērā.  Ņemot vērā:   * neparedzēti lielāku profesionālās ievirzes izglītības iestāžu pedagogu iesaisti un aktivitāti 8.5.3. SAM rīkotajos mācību pasākumos nekā sākotnēji plānots (līdz 2020. gada 25. martam iesaistītas 916 personas, no tām kvalifikāciju ieguvušas 899 personas[[3]](#footnote-3)); * ieviešot un stiprinot darba vidē balstītas mācības, pedagoģiskās prasmes 72h un 32h apjomā apguvušas jau 1439 personas un līdz projekta īstenošanas beigām skaits tiks palielināts; * nepieciešamību pēc cilvēkresursu attīstības plānu izstrādes, pilnveides un ieviešanas profesionālās izglītības iestādēs; * metodikas izstrādes nepieciešamību darbā ar pieaugušajiem, veicinot darba tirgum un indivīda iespējām atbilstoša piedāvājuma izstrādi profesionālās izglītības iestādēs, kā arī metodikas darbā ar pieaugušajiem aprobācijas nepieciešamību; * pāreju uz modulārajām izglītības programmām un kompetencēs balstīta izglītības satura ieviešanu un attiecīgu apmācību nepieciešamības pieaugumu; * projekta ieviešanas mainījušos sākotnējos pieņēmumus par dalībnieku iesaisti un dalībnieku mācību pieprasījumu; * pieprasījumu pēc izglītības satura reformām atbilstošām mācību programmām un pedagoģisko prasmju pilnveides kursiem īsākās programmās, regulāros un īsākos mācību ciklos -   ir radies 8.5.3. SAM noteikto iznākuma un rezultāta rādītāju faktiskais pieaugums pret sākotnēji plānoto. Sākotnējo iznākuma un rezultāta rādītāju vērtību aprēķinos tika izmantoti statistikas dati par pedagogu skaitu profesionālās izglītības iestādēs, administrācijas darbinieku skaitu profesionālās izglītības iestādēs, pieņēmumi par atbiruma procentu, tik lielā apjomā nebija plānots iesaistīt profesionālās ievirzes pedagogus (uz 2020. gada 25. martu 11% no mācību pasākumu dalībnieku kopskaita), nebija plānota tik liela darba devēju, prakšu vadītāju un nozares pārstāvju iesaiste (uz 2020. gada 25. martu 30% no mācību pasākumu dalībnieku kopskaita), kā arī darba vidē balstīto mācību vadītāju dalībnieku skaita pieaugums. Vienlaikus projekta ieviešanas gaitā, atbilstoši faktiskajām izmaksām, ir mainījušies aprēķinus pamatojošie sākotnējie pieņēmumi, tādējādi projekta otrās darbības “Atbalsts profesionālajā izglītībā iesaistīto pedagogu, prakses vadītāju un amata meistaru, darba vidē balstīto mācību vadītāju un administrācijas pārstāvju vispārējo prasmju un profesionālo prasmju pilnveidei, tajā skaitā pedagoģiskās kompetences attīstīšanai” ieviešanai sākotnēji projektā paredzētā finansējuma ietvaros bija iespējams nodrošināt mācības daudz lielākam dalībnieku skaitam un plānots arī, ka turpmāk šo mācību ietvaros būs vislielākais personu dalības reižu skaits. Mācību semināru izmaksu vidējo apmēru uz vienu personu ietekmē arī: a) vidējais dalībnieku skaits mācību grupā; b) mācību semināru veids (teorētiska rakstura mācības, praktiski mācību semināri, attālinātās mācības, tai skaitā tiešsaistē); c)  telpu nomas, materiāltehniskā nodrošinājuma izmaksas, u.c. izmaksas.  Rādītāja pieaugums arī plānots ņemot vērā pieejamo snieguma rezerves finansējumu (403 588 *euro*), lai nodrošinātu sekmīgu un kvalitatīvu projekta ieviešanu atbilstoši projektā plānotajām darbībām un sniegtu atbalstu arvien lielākai ieinteresētajai projekta mērķa grupai, tādējādi kāpinot mērķa grupas kompetenci un konkurētspēju. Ņemot vērā augstāk minēto, kopumā 8.5.3. SAM iznākuma rādītāja vērtība pret sākotnēji plānoto palielināta par 7 280 atbalstu saņēmušām personām un rezultāta rādītāja vērtība – par 7 972 personām, kas ieguvušas apliecības. Vienlaikus rādītāja vērtības noteikšanai ņemta vērā uz 2019. gada decembri projektā sasniegto uzraudzības rādītāju izpilde (8 558 personu dalības reizes projekta atbalstāmajās darbībās; apliecības saņēmušo personu skaits – 8 375), ar tendenci pieaugt dalībnieku skaitam (prognozēts, ka sasniedzamais iznākuma rādītājs pieaugs par 126% pret sākotnēji SAM plānoto bāzes vērtību).  Lai arī plānots iznākuma un rezultāta rādītāju pieaugums, ar MK noteikumu projektu netiek plānots mainīt atbalsta mērķa grupu, atbalstāmās darbības, bet atbilstoši pieprasījumam paredzēt īsākas, specializētākas izglītības programmas;  4) veikt tehnisku precizējumu MK noteikumu Nr. 280 19.2. apakšpunktā un aizstāt vārdu “pamatprasmju” ar vārdu “prasmju”, ņemot vērā, ka projekta mērķa grupai tiek organizēti visaptveroši, vispārējās prasmes un kompetenci pilnveidojoši mācību pasākumi (*MK noteikumu projekta 4. punkts.);*  5) papildināt MK noteikumus Nr. 280 ar 191. punktu, kas paredz, ka 8.5.3. SAM ietvaros plānotās atbalstāmās darbības (19.1. līdz 19.4. apakšpunktā) ir attiecināmas arī gadījumos, kad tās tiek organizētas attālināti (piemēram, izmantojot tiešsaistes un digitālos rīkus, video konferences, elektroniskos mācību līdzekļus un platformas) (*MK noteikumu projekta 5. punkts*). Ņemot vērā saistībā ar COVID-19 vīrusa izplatību pasaulē un Latvijā radušos ārkārtējo situāciju, 8.5.3. SAM projekta ieviešanai ir radusies nepieciešamība pārorientēt profesionālās izglītības iestāžu pedagogiem un administrācijas darbiniekiem plānotos mācību pasākumus, nodrošinot to pieejamību arī attālinātā formā, tai skaitā organizējot MK noteikumu Nr. 280 19.3. apakšpunktā noteikto mentoringa procesu izglītības iestādēs un stažēšanās pasākumus atsevišķās nozarēs;  6) precizēt MK noteikumu Nr. 280 21.1.2. apakšpunkta redakciju, paredzot, ka projekta īstenošanas personāla (lektori, eksperti, saturisko jautājumu koordinatori un citi speciālisti), tai skaitā ārvalstu personāla, atlīdzības izmaksas (izņemot virsstundas) MK noteikumu Nr. 280 19.1., 19.2., 19.3. un 19.4. apakšpunktā minēto atbalstāmo darbību īstenošanai, kas veiktas, pamatojoties uz darba līgumu vai rīkojumu par darbinieka iecelšanu amatā, tiek noteiktas atbilstoši normatīvajiem aktiem sabiedriskajā sektorā nodarbināto atlīdzības jomā (tai skaitā [Valsts un pašvaldību institūciju amatpersonu un darbinieku atlīdzības likumam](https://likumi.lv/ta/id/202273-valsts-un-pasvaldibu-instituciju-amatpersonu-un-darbinieku-atlidzibas-likums), Ministru kabineta 2016. gada 5. jūlija noteikumiem Nr. 445 “Pedagogu darba samaksas noteikumi” un citiem normatīvajiem aktiem sabiedriskajā sektorā nodarbināto atlīdzības jomā).  Līdzšinējā prakse rāda, ka ieviešot projektu, ir noteiktas kompetences projekta īstenošanas personāls, kura amata nosaukums un attiecīgi piemērojamā atlīdzības likme neatbilst Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) regulējumam. Tā, piemēram, lektoru atlīdzību zemākās mēneša darba algas likmes tiek noteiktas atbilstoši Ministru kabineta 2016. gada 5. jūlija noteikumiem Nr. 445 “Pedagogu darba samaksas noteikumi”. Tāpat saskaņā ar Vienošanos par projekta īstenošanu Nr. 8.5.3.0/16/I/001 ir paredzēta atlīdzība mācību semināru un kursu vadītājiem, kā arī citiem speciālistiem, kuri organizē un vada mācību seminārus un kursus, un šādi speciālisti nav iekļauti Ministru kabineta 2010.gada 30. novembra noteikumos Nr. 1075 “Valsts un pašvaldību institūciju amatu katalogs” un tos nav iespējams klasificēt, ievērojot noteikumu 14.punktu “ja lielākā daļa amata pamatpienākumu nav atrodami nevienā no saimju (apakšsaimju) un līmeņu aprakstiem, amatu klasificē tajā saimē (apakšsaimē) un līmenī, kurš visvairāk atbilst klasificējamā amata atbildības līmenim un vadības apjomam”. Attiecīgi nepieciešams papildināt MK noteikumu Nr. 280 21.1.2. apakšpunkta redakciju, paredzot, ka projekta īstenošanas personālam atlīdzības izmaksas atbilstoši amatiem nosaka, ievērojot normatīvo aktu sabiedriskajā sektorā nodarbināto atlīdzības jomā prasības *(MK noteikumu projekta 6. punkts);*  7) precizēt MK noteikumu Nr. 280 22. punktu saskaņā ar Finanšu ministrijas – vadošās iestādes vadlīnijām Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” *(MK noteikumu projekta 7.punkts)*, paredzot, ja personāla atlīdzībai piemēro daļlaika attiecināmības principu, tiek veikta personāla darba laika uzskaite par nostrādāto laiku un veiktajām funkcijām. Izmaiņas pozitīvi ietekmē finansējuma saņēmēju, atvieglojot veicamās darbības darba laika un personāla noslodzes uzskaites nodrošināšanai;  8) MK noteikumu Nr. 280 29. punktu papildināt ar apakšpunktu, kas paredz, īstenojot projektu, finansējuma saņēmējam papildus uzkrāt datus par Eiropas Sociālā fonda atbalstu saņēmušo unikālo personu un unikālo personu, kas ieguvušas apliecību, skaitu projektā kopumā un katrā no atbalstāmajām darbībām. Informācija par unikālo personu skaitu, kas saņēmušas atbalstu 8.5.3. SAM ietvaros, finansējuma saņēmējam ir pieejama un ir ļoti būtiska aktuālu datu un aprēķinu analīzei un metodoloģijas piemērošanai, kā arī turpmāko politikas plānošanas dokumentu izstrādē. Minētās informācijas uzkrāšana nerada papildu administratīvo slogu finansējuma saņēmējam, jo to paredz Vienošanās par Eiropas Savienības fonda projekta īstenošanu Nr. 8.5.3.0/16/I/001 1.pielikuma 2.1.12.apakšpunktā noteiktais. *(MK noteikumu projekta 8.punkts)*. |
| 3. | Projekta izstrādē iesaistītās institūcijas un publiskas personas kapitālsabiedrības | Izglītības un zinātnes ministrija un Valsts izglītības satura centrs (turpmāk – VISC). |
| 4. | Cita informācija | MK noteikumu projektam ir pozitīva ietekme uz 8.5.3. SAM uzraudzības rādītāju sasniegšanu.  Izvērtējot ar MK noteikumu projektu ierosināto grozījumu ietekmi, pēc to spēkā stāšanās būs nepieciešams veikt attiecīgus grozījumus noslēgtajā Vienošanās par Eiropas Savienības fonda projekta īstenošanu Nr. 8.5.3.0/16/I/001 starp VISC un Centrālo finanšu un līgumu aģentūru (turpmāk – CFLA). |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Izglītības un zinātnes ministriju, CFLA, VISC, Izglītības kvalitātes valsts dienestu, profesionālās izglītības iestādes, profesionālās izglītības pedagogus, prakšu vadītājus, DVB vadītājus. |
| 2. | Tiesiskā regulējuma ietekme uz tautsaimniecību un administratīvo slogu | Pamatojoties uz tiesisko regulējumu, profesionālajā izglītībā tiks pilnveidotas profesionālās izglītības iestāžu personāla kompetences, kas kopumā pozitīvi ietekmēs arī izglītības rezultātus, veicinot izglītojamo kompetenču attīstību.  Sabiedrības grupām un institūcijām MK noteikumu projekta tiesiskais regulējums nemaina tiesības un pienākumus, kā arī veicamās darbības.  Lai izpildītu starp VISC un CFLA noslēgtās Vienošanās par Eiropas Savienības fonda projekta īstenošanu Nr. 8.5.3.0/16/I/001 1. pielikuma “Vienošanās vispārīgie noteikumi” 2.1.12. apakšpunktā noteiktās prasības, finansējuma saņēmējs uzkrāj un reizi gadā Kohēzijas politikas fondu vadības informācijas sistēmā iesniedz informāciju par projekta ietvaros atbalstu saņēmušajām personām un personu saņemtajām apliecībām par profesionālo pilnveidi pa atbalstāmām darbībām. Finansējuma saņēmējs cita starpā uzkrāj datus gan par ESF atbalstu saņēmušo unikālo personu skaitu, gan par unikālo personu, kas ieguvušas apliecību, skaitu projektā kopumā un katrā no atbalstāmajām darbībām, tādējādi MK noteikumu projekta 8. punkts nerada papildu administratīvo slogu, bet paredz, ka politikas veidotāji finansējuma saņēmējam var pieprasīt aktuālu informāciju par projektā iesaistītām unikālajām personām pa atbalstāmajām darbībām, lai sagatavotu dažāda veida atskaites un politikas plānošanas dokumentus.  8.5.3. SAM atstāj netiešu pozitīvu ietekmi uz uzņēmējdarbības vidi – tiks pilnveidotas profesionālās izglītības iestāžu personāla kompetences, tādējādi sekmējot cilvēkresursu, mācību kvalitāti un uzņēmējspēju līmeni, kas ir viens no uzņēmējdarbības attīstību ietekmējošiem faktoriem.  8.5.3. SAM īstenošana netiešā veidā pozitīvi ietekmēs arī sociālo vidi. Profesionālās izglītības kvalitātes uzlabošanās dos arī sociālos ieguvumus – kultūras līmeņa attīstību, sociālo saliedētību, drošāku sabiedrisko vidi, augstāku tehnoloģisko adaptāciju, augstāku atbildību par jaunāko paaudzi.  8.5.3. SAM ietvaros plānotās mācības ilgtspējīgas ekonomikas un vispārējo inovāciju jomās var sniegt netiešu pozitīvu ietekmi uz vidi. Zināšanu tālāk nodošanas ceļā izglītojamie iegūs zināšanas par ilgtspējīgas attīstības principu nozīmi, tādejādi ietekmējot to vides apziņas līmeni, kas var rezultēties ar izglītojamo videi draudzīgu rīcību ikdienā un veselību. |
| 3. | Administratīvo izmaksu monetārs novērtējums | MK noteikumu projekts nerada ietekmi uz administratīvajām izmaksām. |
| 4. | Atbilstības izmaksu monetārs novērtējums | MK noteikumu projekts nerada ietekmi uz atbilstības izmaksām. |
| 5. | Cita informācija | Nav. |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  | | --- | --- | --- | --- | --- | --- | --- | --- | | **III. Tiesību akta projekta ietekme uz valsts budžetu un pašvaldību budžetiem** | | | | | | | | | Rādītāji | **2020.gads** | | Turpmākie trīs gadi (*euro*) | | | | | | **2021.** | | **2022.** | | **2023.** | | saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam | | 1 | 2 | 3 | 4 | 5 | 6 | 7 | 8 | | 1. Budžeta ieņēmumi | 0 | 68 609 | 0 | 137 220 | 0 | 137 220 | 0 | | 2. Budžeta izdevumi | 0 | 80 718 | 0 | 161 435 | 0 | 161 435 | 0 | | 3. Finansiālā ietekme | 0 | - 12 109 | 0 | - 24 215 | 0 | - 24 215 | 0 | | 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | +12 109 | 0 | +24 215 | 0 | +24 215 | 0 | | 5. Precizēta finansiālā ietekme | 0 | 0 | 0 | 0 | 0 | 0 | 0 | | 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saskaņā ar MK noteikumiem Nr.280, šobrīd 8.5.3. SAM pieejamais kopējais attiecināmais finansējums ir 6 086 507 *euro*, tai skaitā ESF finansējums – 5 173 530 *euro* un valsts budžeta (turpmāk – VB) līdzfinansējums – 912 977 *euro*. MK noteikumu projekts paredz piešķirt snieguma rezerves finansējumu 403 588 *euro* (tai skaitā ESF 343 049 *euro)* apmērā*.*  Līdz ar to pēc MK noteikumu projekta spēkā stāšanās 8.5.3. SAM pieejamais kopējais attiecināmais finansējums būs 6 490 095 *euro*, tai skaitā ESF finansējums   5 516 580 *euro* un VB finansējums  973 515 *euro*.  Finanšu līdzekļi pasākuma ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.  **2016. gadā** kopējais faktiskais apgūtais finansējums 38 768 *euro*, tai skaitā ESF – 32 953 *euro* un VB līdzfinansējums – 5 815 *euro*.  **2017. gadā** kopējais faktiskais apgūtais finansējums 716 280 *euro*, tai skaitā ESF – 608 838 *euro* un VB līdzfinansējums – 107 442 *euro*.  **2018. gadā** kopējais faktiskais apgūtais finansējums 1 484 233 *euro*, tai skaitā ESF – 1 261 598 *euro* un VB līdzfinansējums – 222 635 *euro*.  **2019. gadā** kopējais faktiski apgūtais finansējums 1 229 812 *euro* apmērā, tai skaitā ESF – 1 045 340 *euro* un VB līdzfinansējums – 184 472 *euro*.  **2020.gadā** kopējais plānotais finansējums – 1 185 423 *euro*, t.sk. ESF līdzfinansējums 1 007 609 *euro* un VB līdzfinansējums 177 814 *euro* (ieskaitot snieguma rezerves finansējumu 80 718 *euro*, t.sk. ESF finansējums 68 609 *euro* un VB līdzfinansējums 12 109 *euro*, jeb 20 % no piešķirtā snieguma rezerves finansējuma);  **2021.gadā** kopējais plānotais finansējums – 1 004 222 *euro*, t.sk. ESF līdzfinansējums 853 588 *euro* un VB līdzfinansējums 150 633 *euro* (ieskaitot snieguma rezerves finansējumu 161 435 *euro*, t.sk. ESF finansējums 137 220 *euro* un VB līdzfinansējums 24 215 *euro*, jeb 40 % no piešķirtā snieguma rezerves finansējuma);  **2022.gadā** kopējais plānotais finansējums – 831 357 *euro*, t.sk. ESF līdzfinansējums 706 653 *euro* un VB līdzfinansējums 124 704 *euro* (ieskaitot snieguma rezerves finansējumu 161 435 *euro*, t.sk. ESF finansējums 137 220 *euro* un VB līdzfinansējums 24 215 *euro,* jeb 40 % no piešķirtā snieguma rezerves finansējuma).  Finansējuma sadalījums pa gadiem norādīts indikatīvi un var tikt precizēts.  Pieprasījums papildu nepieciešamajam finansējumam normatīvajos aktos noteiktajā kārtībā tiks sagatavots un iesniegts Finanšu ministrijai līdzekļu pārdalei no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”. | | | | | | | | 6.1. detalizēts ieņēmumu aprēķins | | 6.2. detalizēts izdevumu aprēķins | | 7. Amata vietu skaita izmaiņas | MK noteikumu projekts neietekmē amata vietu skaitu. | | | | | | | | 8. Cita informācija | Pēc MK noteikumu projekta spēkā stāšanās VISC veiks attiecīgus grozījumus 8.5.3. SAM projektā, tai skaitā projekta iesnieguma pielikumā “Finansēšanas plāns” un “Projekta budžeta kopsavilkums”. Finansējuma sadalījums pa gadiem norādīts indikatīvi un var tikt precizēts. | | | | | | | |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| |  |  |  | | --- | --- | --- | | **IV. Tiesību akta projekta ietekme uz spēkā esošo tiesību normu sistēmu** | | | | 1. | Saistītie tiesību aktu projekti | Nav. | | 2. | Atbildīgā institūcija | IZM. | | 3. | Cita informācija | Nav. | |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrība tika aicināta līdzdarboties MK noteikumu projekta izstrādē. Informācija par izstrādāto MK noteikumu projektu tika ievietota tīmekļa vietnē <https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti>, aicinot sabiedrības pārstāvjus rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: [pasts@izm.gov.lv](mailto:pasts@izm.gov.lv). |
| 2. | Sabiedrības līdzdalība projekta izstrādē | Sabiedrības pārstāvju viedoklis tiks apkopots, izmantojot sabiedrības līdzdalības un komunikācijas aktivitāšu rezultātus. |
| 3. | Sabiedrības līdzdalības rezultāti | Sabiedrības pārstāvju komentāri, iebildumi un priekšlikumi par MK noteikumu projektu netika saņemti. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Izglītības un zinātnes ministrija kā Eiropas Savienības fondu vadībā iesaistītā atbildīgā iestāde 8.5.3. SAM ieviešanā, CFLA kā sadarbības iestāde, VISC kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projektam nav ietekmes uz pārvaldes funkcijām un institucionālo struktūru.  Noteikumu projekta izpildes rezultātā nav plānota jaunu institūciju izveide, esošu institūciju likvidācija vai reorganizācija.  Noteikumu projekta izpilde tiks organizēta esošo cilvēkresursu ietvaros. |
| 3. | Cita informācija | Nav |

Izglītības un zinātnes ministre I. Šuplinska

Vīza:

Valsts sekretāre L. Lejiņa

E.Usāre, 67047818

[elina.usare@izm.gov.lv](mailto:elina.usare@izm.gov.lv)

1. 8.5.3. specifiskais atbalsta mērķis “Nodrošināt profesionālās izglītības iestāžu efektīvu pārvaldību un iesaistītā personāla profesionālās kompetences pilnveidi” [↑](#footnote-ref-1)
2. <http://tap.mk.gov.lv/mk/mksedes/saraksts/protokols/?protokols=2019-10-11> [↑](#footnote-ref-2)
3. 8.5.3. SAM projekta apkopotie dati uz 25.03.2020. [↑](#footnote-ref-3)